google/wiki40b huggingface dataset:
Φερνάντο Γκαλέτο

Καριέρα

Ξεκίνησε την καριέρα του το 1990 από τη Ράσινγκ ντε Κόρδοβα και εν συνεχεία το 1992 μεταπήδησε στην Κλουμπ Ατλέτικο Ταγιέρες της Κόρντομπα. Επόμενος σταθμός της καριέρας του το 1993 ήταν η Κλουμπ Ατλέτικο Λανούς για ένα έτος.
Για τα επόμενα 5 έτη αγωνίστηκε στη Σαν Λορένσο ντε Αλμάγρο με την οποία αναδείχθηκε Πρωταθλητής Κλαουζούρα για το 1995. Την ίδια χρονιά κλήθηκε για να αγωνιστεί ως διεθνής με την εθνική ομάδα της Αργεντινής.
Το 1999 μεταγράφηκε στον Παναθηναϊκό με τη φανέλα του οποίου διακρίθηκε τόσο στην Ελλάδα όσο και στους ευρωπαϊκούς αγώνες για το κύπελλο ΟΥΕΦΑ και το Τσάμπιονς Λιγκ. Η προσφορά του υπήρξε ουσιαστική και σταθερή για το Παναθηναϊκό καθώς αγωνίστηκε σε μια θέση που μοιράστηκε με αθλητές όπως ο Πάολο Σόουζα και ο Άγγελος Μπασινάς. Σημείωσε 2 γκολ με τον Παναθηναϊκό ενάντια στον Ολυμπιακό και τη Λα Κορούνια, τροφοδότησε τον Γιώργο Νασίοπουλο ώστε να σημειώσει το γκολ που έδωσε μια νίκη αναγκάια για την πρόκριση απέναντι στο Αμβούργο στους ομίλους του Τσάμπιονς Λιγκ ενώ αγωνίστηκε επάξια στην επικράτηση επί της Γιουβέντους με 3-1 αντικαθιστώντας τον Πάολο Σόουζα. 
Το 2002 επέστρεψε στην Αργεντινή για να αγωνιστεί εκ νέου στην Κλουμπ Ατλέτικο Λανούς για ένα έτος και την επόμενη χρονιά φόρεσε ξανά τη φανέλα της Ράσινγκ ντε Κόρδοβα με την οποία ολοκλήρωσε την καριέρα του το 2004.
Α΄ κατηγορία ποδοσφαίρου ανδρών Κύπρου 1937-38

Σύστημα διεξαγωγής

Στο πρωτάθλημα της Α΄ κατηγορίας 1937-38 συμμετείχαν 5 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν ίσχυσε η διαβάθμιση στη Β΄ κατηγορία (στην οποία συμμετείχαν οι αναπληρωματικές ομάδες των ομάδων της Α΄ κατηγορίας).

Σύστημα βαθμολόγησης

Η νίκη βαθμολογούνταν με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 1936-37, στο πρωτάθλημα της περιόδου 1937-38 δεν συμμετείχαν η Ανόρθωση και ο Ολυμπιακός, οι οποίες δεν δήλωσαν συμμετοχή.
Τζόνι Λι Μίντλτον

Βιογραφία

Ο Μίντλτον γεννήθηκε στο Σαιντ Πίτερσμπεργκ της Φλόριντα το 1963. Ξεκίνησε να παίζει μουσική όταν φοιτούσε στο δημοτικό σχολείο, μαθαίνοντας πνευστά όργανα. Στα 14 του χρόνια εντάχθηκε στο συγκρότημα τζαζ του σχολείου του, ενώ είχε ήδη αρχίσει να παίζει μπάσο. Κύριες επιρροές του ήταν ο Γκίζερ Μπάτλερ των Black Sabbath, ο Πωλ ΜακΚάρτνεϋ των Beatles, ο Φιλ Λάινοτ των Thin Lizzy, ο Τζον Εντουίστλ των The Who, κ.α..

Λίγο αργότερα, σχημάτισε το πρώτο του συγκρότημα με την ονομασία Mariah, με το οποίο έπαιζε σε πάρτι του σχολείου και άλλες εκδηλώσεις. Μετά την αποφοίτηση του, έγινε επαγγελματίας με το Glam Metal συγκρότημα Lefty. Σε μία συναυλία των Lefty, ο Μίντλτον γνώρισε το ντράμερ των Savatage, Στιβ Γουόχολζ, ο οποίος τον κάλεσε να ενταχθεί στο συγκρότημα του, με τον Μίντλτον να αρνείται αρχικά, αλλά στα τέλη του 1985 να γίνεται μέλος του συγκροτήματος.

Η πρώτη του κυκλοφορία με τους Savatage ήταν το "Fight for the Rock" του 1986, το πιο αμφιλεγόμενο της δισκογραφίας τους λόγω του μουσικού ύφους το οποίο ακολούθησαν. Ακολούθησε το "Hall of the Mountain King" με το συγκρότημα να λαμβάνει ιδιαίτερα θετικές κριτικές, ενώ τα "Gutter Ballet" του 1989 και το "Streets: A Rock Opera" του 1991 τους εδραίωσαν ως ένα από τα σπουδαιότερα ονόματα του power/progressive metal στερεώματος. Το 1992, ο κιμπορντίστας και τραγουδιστής Τζον Όλιβα αποχώρησε από το συγκρότημα δίνοντας την θέση του στον Ζακ Στίβενς για το "Edge of Thorns" του 1993, το οποίο ήταν το τελευταίο άλμπουμ με τον κιθαρίστα Κρις Όλιβα στη σύνθεση τους, αφού έχασε τη ζωή του σε αυτοκινητιστικό δυστύχημα λίγους μήνες αργότερα. Ο Μίντλτον δεν έπαιξε στο "Handful of Rain" του 1994, αλλά αναφέρεται ως μπασίστας του δίσκου. Επέστρεψε ουσιαστικά στο συγκρότημα για το "Dead Winter Dead", ενώ συνέχισαν με τα "The Wake of Magellan" και "Poets and Madmen", με τους Savatage να σταματούν να ηχογραφούν και να εμφανίζονται ζωντανά το 2002.

Το 1995, ο παραγωγός Πωλ Ο'Νηλ σχημάτισε τους Trans-Siberian Orchestra εμπνεόμενος από το τραγούδι "Christmas Eve (Sarajevo 12/24)" από το άλμπουμ "Dead Winter Dead". Με το συγκεκριμένο σχήμα έπαιξαν τα περισσότερα μέλη των Savatage μαζί με μία πλήρη ορχήστρα και διάφορους τραγουδιστές και πρώτη τους κυκλοφορία ήταν το πολυπλατινένιο "Christmas Eve and Other Stories", ένα άλμπουμ με κοινό στιχουργικό περιεχόμενο του οποίου η ιστορία αναφερόταν σε έναν άγγελο ο οποίος κατέβηκε στην Γη αναζητώντας το πραγματικό νόημα των Χριστουγέννων. Από τότε και έπειτα, οι Trans-Siberian Orchestra έχουν κυκλοφορήσει τέσσερις βραβευμένους δίσκους με τον Μίντλτον να συμμετέχει μόνιμα.

Το 2011, ο Μίντλτον σχημάτισε τους Big Shooter μαζί με τον Κένι ΜακΓκι, τον Τζον Κόραμπι, τον Τζεφ Σκοτ και τον Ντάνι Έλιοτ.
Διονύσιος ο Θραξ

Βιογραφία

Ο Διονύσιος ο Θράξ θεωρείται ο πρώτος γνωστός γραμματικός της αρχαιότητας που συνέταξε συστηματικό εγχειρίδιο γραμματικής της ελληνικής γλώσσας σε τρία βιβλία κατά το πνεύμα του δασκάλου του, Αριστάρχου. Έδρασε περισσότερο στη Ρόδο που την εποχή εκείνη αποτελούσε κέντρο καλλιτεχνικής κίνησης και φιλολογικών σπουδών, όπου εκεί και δίδαξε όλους τους κλάδους της φιλολογίας.
Το εγχειρίδιό του, που έφερε τον τίτλο Τέχνη Γραμματική, έχουν υπομνηματίσει πολλοί από τους μεταγενέστερους, ενώ αποτέλεσε ίσως το σπουδαιότερο διδακτικό βιβλίο για σχεδόν δώδεκα αιώνες μετά.
Θεωρείται ότι δημιούργησε τον όρο "επίθετο" και ξεχώρισε τα ονόματα σε «ονόματα ουσιαστικά» και «ονόματα επίθετα», διαχωρισμός ο οποίος χρησιμοποιήθηκε κατόπιν και σε άλλες γλώσσες.
Scarabus

Τραγούδια του δίσκου

1. Scarabus (Gillan, Fenwick, Nauseef, Gustafson, Towns) - 4:53
2. Twin Exhausted (Gillan, Fenwick, Nauseef, Gustafson, Towns) - 4:08
3. Poor Boy Hero (Gillan, Fenwick, Nauseef, Gustafson, Towns) - 3:08
4. Mercury High (Gillan, Fenwick, Nauseef, Gustafson, Towns) - 3:31
5. Pre-release (Gillan, Fenwick, Nauseef, Gustafson, Towns) - 4:22
6. Slags to Bitches (Gillan, Fenwick, Nauseef, Gustafson, Towns) - 5:09
7. Apathy (Gillan, Fenwick, Nauseef, Gustafson, Towns) - 4:19
8. Mad Elaine (Gillan, Fenwick, Nauseef, Gustafson, Towns) - 4:15
9. Country Lights (Gillan, Fenwick, Nauseef, Gustafson, Towns) - 3:16
10. Fool's Mate (Gillan, Fenwick, Nauseef, Gustafson, Towns) - 4:19
Dexter και sinister

Dexter και Sinister είναι όροι που χρησιμοποιούνται στην εραλδική και αναφέρονται σε συγκεκριμένες θέσεις σε ένα θυρεό που φέρει το εθνόσημο, και για τα άλλα στοιχεία του εραλδικού επιτεύγματος. «Dexter» (στα λατινικά σημαίνει «δεξιά») είναι το σημείο προς τα δεξιά από την άποψη του κομιστή. «Sinister» (λατινικά για «αριστερά») είναι αριστερά από την οπτική γωνία του κομιστή.
Σεζέν Ακσού

Βιογραφία

Η Σεζέν Ακσού (πραγματικό όνομα: Φατμά Σεζέν Γιλντιρίμ, Σαραΐκόι 
Επαρχία Ντενιζλί, 13 Ιουλίου 1954) είναι Τουρκάλα τραγουδίστρια, στιχουργός, συνθέτης και παραγωγός της οποίας οι δίσκοι έχουν ξεπεράσει τις 40 εκατομμύρια πωλήσεις παγκοσμίως. Γεννήθηκε στο Σαραϊκόι. Στην Τουρκία αποκαλείται "Βασίλισσα της ποπ" καθώς και "Μικρό Σπουργίτι" (Minik Şerçe).
Έχει συνεργαστεί με αρκετούς Έλληνες τραγουδιστές και μουσικούς.
Χάρκοβο

Βιομηχανία

Το Χάρκοβο είναι μείζον πολιτισμικό, επιστημονικό, εκπαιδευτικό, μεταφορικό και βιομηχανικό κέντρο της Ουκρανίας. Η βιομηχανία του ειδικεύεται κυρίως στην παραγωγή μηχανών. Υπάρχουν εκατοντάδες βιομηχανίες στην πόλη. Ανάμεσά τους και οι παγκοσμίως γνωστές όπως το Σχεδιαστικό Γραφείο Μορόζοφ, το Εργοστάσιο Αρμάτων Μαλίσιεφ, η Χάρτρον (κατασκευάστρια αεροδιαστημικών και πυρηνικών ηλεκτρονικών) και η Τουρμποάτομ (παραγωγός στροβίλων).

Υποδομές και αξιοθέατα

Στην πόλη υπάρχει υπόγειος σιδηρόδρομος (μετρό) με μήκος δικτύου 35 χιλιόμετρα και 28 σταθμούς. Ένα γνωστό αξιοθέατο της πόλης είναι η Πλατεία Ελευθερίας (Площа Свободи), γνωστή παλαιότερα ως Πλατεία Ντζερζίνσκι, η οποία είναι η 3η μεγαλύτερη πλατεία στην Ευρώπη και 7η στον κόσμο.
Αρένα Κορίνθιανς

Περιγραφή

Το στάδιο βρίσκεται στην Ιτακέρα, ένα δημοτικό διαμέρισμα της βραζιλιάνικης μητρόπολης του Σάο Πάολο. Με μόνιμη χωρητικότητα 48,234 θεατών, είναι το ενδέκατο σε μέγεθος στη Βραζιλία.  Το χαρακτηριστικό του γνώρισμα του είναι η μεγαλύτερη ενσωματωμένη σε στάδιο οθόνη προβολών στον κόσμο, η οποία καλύπτει πλήρως μια από τις εξωτερικές του πλευρές.
Κατασκευάστηκε στα πλαίσια του Παγκοσμίου Κυπέλλου του 2014. Στα πλαίσια της διοργάνωσης η χωρητικότητα του έχει αυξηθεί στους 68,000 θεατές με προσωρινές κερκίδες οι οποίες θα απομακρυνθούν μετά το τέλος του Παγκοσμίου Κυπέλλου.

Χρηματοδότηση

Η δημιουργία ενός νέου σταδίου ήταν ένα μακροχρόνιο σχέδιο της Κορίνθιανς, η οποία σχεδίαζε να χρηματοδοτήσει την κατασκευή του με δάνεια και έσοδα από χορηγίες. Η διεξαγωγή του εναρκτήριου αγώνα του Παγκοσμίου Κυπέλλου στο Σάο Πάολο ήταν διακαής επιθυμία του Δήμου της μεγάλης βραζιλιάνικης μητρόπολης. Όταν το Μορουμπί, η έδρα της Σάο Πάολο, της άλλης μεγάλης ομάδας της πόλης, κρίθηκε άπό τη FIFA ακατάλληλο για τις ανάγκες του Παγκοσμίου Κυπέλλου, η βραζιλιάνικη πλευρα παρουσίασε στη διεθνή ομοσπονδία την ανέγερση του νέου γηπέδου της Κορίνθιανς ως εναλλακτική, την οποία η FIFA αποδέχθηκε. Οι απαιτήσεις της όμως ανέβασαν τον προϋπολογισμό του σταδίου από τα R$ 335 εκατομμύρια στα R$ 1,07 δισεκατομμύρια, ο οποίος ύστερα από διαπραγματεύσεις έπεσε στα R$ 820 εκατομμύρια. Από αυτά, τα R$ 400 καλύφθηκαν με ομοσπονδιακό δάνειο και τα υπόλοιπα με προεπιστροφή φόρου από τον Δήμο του Σάο Πάολο , η οποία εγκρίθηκε με φωτογραφικό νόμο, με τη δικαιολογία πως τα εκτιμώμενα φορολογικά έσοδα από τα πρώτα 6 χρόνια λειτουργίας του σταδίου θα ξεπεράσουν το ύψος της προεπιστροφής.
Το τελικό κόστος κατασκευής έφθασε τα R$ 965 εκατομμύρια, ξεπερνώντας κατά 15% τον προϋπολογισμό του, λόγω του επιπλέον κόστους για τις προσωρινές κερκίδες και άλλα κόστη σχετικά με τη διοργάνωση του Παγκοσμίου Κυπέλλου. Από αυτά, η Κορίνθιανς πρέπει να πληρώσει R$ 700 με R$ 750 σε διάστημα δωδεκαετίας. Ο σύλλογος περιμένει να τα καλύψει με έσοδα από εισιτήρια, εκδηλώσεις και χορηγίες.

Εργατικά ατυχήματα και άλλα προβλήματα στην κατασκευή

Στις αρχές του 2013 οι κατασκευαστές απείλησαν με  άμεσο πάγωμα των εργασιών αν δεν εξασφαλιζόταν άμεσα η χρηματοδότηση. Η καθυστέρηση θα καθιστούσε αδύνατη την έγκαιρη περάτωση του σταδίου.
Τον Νοέμβριο του 2013 κατά τη διάρκεια της κατασκευής του σταδίου συνέβη ένα εργατικό ατύχημα . Ένας γερανός που δεν ήταν καλά θεμελιωμένος έπεσε πάνω στη στέγη και γκρέμισε τμήματα της, με αποτέλεσμα δύο άνθρωποι να χάσουν τη ζωή τους. Τον Μάρτιο του 2014 ένας ακόμα εργάτης πέθανε κατά τη διάρκεια της συναρμολόγησης μιας προσωρινής κερκίδας, πέφτωντας από μεγάλο ύψος.
Στις 19 Μαϊου του 2014, περίπου ένα μήνα πριν από το εναρκτήριο παιχνίδι του Παγκοσμίου Κυπέλλου, έγινε η πρώτη επίσημη δοκιμή του νέου σταδίου με ένα παιχνίδι ανάμεσα στην Κορίνθιανς και την Φιγκεϊρένσε που το παρακολούθησαν 36,000 θεατές. Σε εκείνο το σημείο η κατασκευή του σταδίου δεν είχε τελειώσει, απέμενε ακόμα η συναρμολόγηση των προσωρινών λυόμενων κερκίδων.
Πλαγιά Αιτωλοακαρνανίας

Γεωγραφία - Ιστορία

Η Πλαγιά βρίσκεται στο βορειοδυτικό άκρο της Αιτωλοακαρνανίας, κοντά στο θαλάσσιο πέρασμα με τη Λευκάδα. Απέχει 30 χλμ. ΝΔ. της Βόνιτσας και 11 χλμ. Α. από την πόλη της Λευκάδας. Το χωριό, μαζί με την Πογωνιά και τα Σκλάβαινα, αναφέρεται επίσημα για πρώτη φορά σε πράξη του νοταρίου της Αγίας Μαύρας Τζερμπάνη με ημερομηνία 30 Μαΐου 1692. Νοτιοδυτικά και σε απόσταση περίπου 1 χλμ. υπάρχουν λείψανα οχύρωσης αρχαίας πόλης με ακρόπολη και οκταγωνικό τείχος το οποίο χρονολογείται στον 5ο αι. π.Χ. Το τείχος περιλαμβάνει 11 ορθογωνικούς πύργους και μια τουλάχιστον πύλη. Εντός της οχύρωσης υπάρχει ενετικό κάστρο με την ονομασία Άγιος Γεώργιος που χτίστηκε στα τέλη του 17ου αιώνα (1806 με 1807) και αποτελεί χαρακτηριστικό δείγμα οχυρωματικής της περιόδου εκείνης. Έχει κηρυχθεί διατηρητέο από το 1969. Μαζί με το γειτονικό κάστρο του Γρίβα ή Περατιάς κτίστηκαν από τον Αλή Πασά την περίοδο που πολιορκούσε τη Λευκάδα. Γειτονικά αξιοθέατα θεωρούνται στα βορειοανατολικά το παλιό χωριό (Παλιά Πλαγιά) και τα εκεί "Καστέλια της Πλαγιάς", που πιθανολογείται ότι αποτελέσαν τμήμα του οχυρωματικού συγκροτήματος της Στέρνας.

Διοικητικά

Η Πλαγιά αναφέρεται επίσημα το 1836 να ανήκει στον τότε δήμο Ζαβέρδας (Παλαίρου). Το 1912 με το ΦΕΚ 261Α - 31/08/1912 συστάθηκε κοινότητα Πλαγιάς και ο οικισμός ορίζεται έδρα της. Σύμφωνα με το σχέδιο Καλλικράτης, μαζί με την Αμμούσα και την Παλιά Πλαγιά αποτελούν την Τοπική κοινότητα Πλαγιάς που ανήκει στη Δημοτική Ενότητα Πάλαιρου του Δήμου Ακτίου - Βόνιτσας και σύμφωνα με την απογραφή του 2011 ως κοινότητα έχει πληθυσμό 899 κατοίκους, ενώ ως οικισμός 822.
Θεόκλητος Καριπίδης

Η ζωή του

Γεννήθηκε το 1926 στο Πευκόδασος του Κιλκίς, από γονείς Πόντιους πρόσφυγες και έζησε κάτω από στερήσεις και φτώχειες την αγροτική ζωή.
Η Κατοχή τον βρήκε νεαρό έφηβο. Οργανώθηκε στην ΕΠΟΝ προσφέροντας τις υπηρεσίες του στο Κίνημα. Μετά την Κατοχή γνωρίζει τις διώξεις και τις πιέσεις της αντίδρασης. Φεύγει στη Θεσσαλονίκη κυνηγημένος, όπου εγκαθίσταται στην Πολίχνη ασκώντας το επάγγελμα του επιπλοποιού.
Εκλέγεται δημοτικός σύμβουλος και αργότερα δήμαρχος Πολίχνης. Η Χούντα τον βρίσκει στο εξωτερικό όπου δηλώνει ενεργά την αντίθεσή του στο δικτατορικό καθεστώς.
Ο Θεόκλητος Καριπίδης παντρεύτηκε και απέκτησε δύο παιδιά.

Το έργο του

Ο Θεόκλητος Καριπίδης κάνει την παρθενική του εμφάνιση με τη μικρή συλλογή "Πίνακας 1961" και αποσπά επαινετικά σχόλια για την ποίηση του. Το 1963 εκδίδει τη δεύτερη ποιητική του συλλογή "Νυν και Αεί", ενώ το 1973 εκδίδει τη συλλογή ποιημάτων "Επιστροφή" που ήταν και η τελευταία και πιο ώριμη δημιουργική του δουλειά. Η "Επιστροφή" τον καταξιώνει πανελλήνια σαν μια από τις πιο γνήσιες ποιητικές γραφές στη Βόρειο Ελλάδα.
Στις 16 Ιανουαρίου του 1975 προτού προφτάσει να εκδώσει το τελευταίο του έργο, αφήνει την τελευταία του πνοή.
Μεταθανάτια ο φίλος του, ποιητής Στέργιος Βαλιούλης επιμελείται μια συγκεντρωτική έκδοση ποιημάτων του προσθέτοντας και δείγματα της ανέκδοτης εργασίας του.
ΦΚ Φόλενταμ

Τα πρώτα χρόνια

Η Φόλενταμ ιδρύθηκε την 1η Ιουνίου 1920  και η αρχική της ονομασία ήταν Βικτόρια. Το 1923 μετονομάστηκε σε RKSV Φόλενταμ. Το 1956 προβιβάστηκε στην 2η κατηγορία την Ολλανδίας. 2 χρόνια αργότερα, έφτασε στον τελικό του Κύπελλο Ολλανδίας, αλλά ηττήθηκε από την Σπάρτα Ρότερνταμ με 4-3. Το 1959 κατέκτησε το πρωτάθλημα της Εέρστε Ντιβίζιε και προβιβάστηκε για πρώτη φορά στην ιστορία της στην Ερεντιβίζιε, όμως υποβιβάστηκε στην πρώτη της σεζόν. Προβιβάστηκε ξανά το 1961 με την κατάκτηση της πρώτης θέσης στην Εέρστε Ντιβίζιε, πράγμα που επαναλήφθηκε το 1967 και 1970.

Τα πρόσφατα χρόνια

Την 1η Ιουνίου 1977, χωρίστηκε σε επαγγελματικό ποδοσφαιρικό τμήμα (ΦΚ Φόλενταμ) και σε ερασιτεχνικό ποδοσφαιρικό τμήμα (RKSV). Το 1987 βγήκε πρώτη στην Εέρστε Ντιβίζιε και προβιβάστηκε στην πρώτη κατηγορία, όπου έμεινε για 11 χρόνια, μέχρι το 1998, όπου κατέλαβε την τελευταία θέση του πρωταθλήματος. Το 2003 ξαναπροβιβάστηκε στην Ερεντιβίζιε μέσω των Play Offs, αλλά με τον ίδιο τρόπο την επόμενη σεζόν υποβιβάστηκε. Το 2008 κατέκτησε την πρώτη θέση και ξαναπροβιβάστηκε στην πρώτη κατηγορία, αλλά κατέλαβε την τελευταία θέση. Σήμερα αγωνίζεται στην Εέρστε Ντιβίζιε και στη σεζόν 2012-13 κατέκτησε την 2η θέση.
Λουκάς Καραδήμος

Ποδοσφαιρική καριέρα

Ο Καραδήμος γεννήθηκε στις 5 Αυγούστου του 1974 στη Λειβαδιά και ξεκίνησε το επαγγελματικό ποδόσφαιρο το 1992 από την Γ.Σ. Καλλιθέα,στην οποία και έμεινε έως το 1998 αγωνιζόμενος στα πρωταθλήματα της Β' και Γ' Εθνικής. Επόμενος σταθμός της καριέρας του ήταν ο Α.Ο. Καβάλα με την οποία έκανε το ντεμπούτο του στην Α' Εθνική. Οι εμφανίσεις του με την μακεδονική ομάδα προξένησαν το ενδιαφέρον του ΠΑΟΚ και το καλοκαίρι του 1999 κάνει το μεγάλο βήμα στην καριέρα του,υπογράφοντας στην ομάδα της Θεσσαλονίκης.
Στον «Δικέφαλο του Βορρά» θα παραμείνει μέχρι το 2005 μετρώντας 82 συμμετοχές ενώ αποτελούσε συνήθως εναλλακτική επιλογή του εκάστοτε προπονητή. Με τη φανέλα της ομάδας της Θεσσαλονίκης πανηγύρισε την κατάκτηση 2 Κυπέλλων Ελλάδος το 2001 και το 2003.
Μετά το πέρασμά του από τον ΠΑΟΚ συνέχισε να αγωνίζεται στην Α' Εθνική αρχικά στον Ατρόμητο Αθηνών και στη συνέχεια στον Α.Ο. Κέρκυρα. Το 2007 επέστρεψε στην Καλλιθέα, όπου αγωνίστηκε μέχρι και το 2011. Στη συνέχεια αγωνίστηκε για 1 χρόνο στον Α.Ο. Πεύκης, όποτε και το 2012 σταμάτησε την ποδοσφαιρική του καριέρα.

Μετά το ποδόσφαιρο

Έπειτα τον τερματισμό της ποδοσφαιρικής του καριέρας, εργάζεται πλέον ως προπονητής. Αρχικά εργάστηκε στην Α.Ε.Λ. Καλλονής σαν τεχνικός διευθυντής και στη συνέχεια ανέλαβε σαν προπονητής τους Καλλιθέα, Ατρόμητο, Ιωνικό Νίκαιας και το καλοκαίρι του 2017 την Προοδευτική. Το καλοκαίρι του 2018 ανέλαβε τον Εθνικό Πειραιώς, και τον Σεπτέμβριο του 2019 ανέλαβε ξανά την τεχνική ηγεσία της Προοδευτικής. Ένα μήνα αργότερα, τον Οκτώβριο, αποδεσμεύτηκε από την τεχνική ηγεσία της Προοδευτικής και ανέλαβε την τεχνική ηγεσία του Α.Ο. Αιγάλεω.
Mulungu dalitsa Malaŵi

«Mlungu dalitsani Malaŵi» (στα αγγλικά: God Bless Malaŵi, Θεέ ευλόγησε το Μαλάουι) είναι ο εθνικός ύμνος του Μαλάουι. Συνθέτης του ύμνου είναι ο Μάικλ-Φρέντρικ Πολ Σάουκα (Michael-Fredrick Paul Sauka), ο οποίος έγραψε και τους στίχους. Καθιερώθηκε το 1964 έπειτα από τη διεξαγωγή διαγωνισμού.
Α.Σ. Διαγόρας Δρυοπιδέων Αιγάλεω

Τμήμα ποδοσφαίρου ανδρών

Μεγαλύτερη επιτυχία του ποδοσφαιρικού τμήματος του συλλόγου ήταν η κατάκτηση του τίτλου στο πρωτάθλημα της Α' Κατηγορίας Ε.Π.Σ. Αθηνών το 1979 και η εν συνεχεία συμμετοχή του στο Εθνικό Ερασιτεχνικό Πρωτάθλημα την περίοδο 1979-80. Έχοντας προπονητή αρχικά τον παλαίμαχο άσσο του Αιγάλεω και του Φωστήρα Σταύρο Μακρή και στη συνέχεια το Φώτη Γιαννίτσα, κατετάγη 15ος στον Α' Όμιλο, σημειώνοντας 7 νίκες, 7 ισοπαλίες και 24 ήττες, με τέρματα 31-56 και υποβιβάστηκε, επιστρέφοντας στις τοπικές διοργανώσεις. Το ποδοσφαιρικό τμήμα κατά την περίοδο 2018-19 έλαβε μέρος στην Γ΄ κατηγορία της ΕΠΣΑ.
Δίπορο Γρεβενών

Γεωγραφία - Ιστορία

Το Δίπορο βρίσκεται προς στα ανατολικά όρια με την περιφερειακή ενότητα Κοζάνης. Είναι κτισμένο στις νότιες πλαγιές του όρους Γάστρα (υψ. 810μ.) και στα νότια του περνάει ο ποταμός Αλιάκμονας. Απέχει 35 χλμ. ΝΑ. από τα Γρεβενά. Η γύρω περιοχή πλούσια βλάστηση με τρεχούμενα νερά και το χωριό ωραία αρχιτεκτονική, πολλές βρύσες, υδραγωγείο και νερόμυλο. Στις τοποθεσίες "Παναγιά" και "Κτιό" υπάρχουν αρχαιολογικά ευρήματα που χρονολογούνται στην νεότερη νεολιθική εποχή καθώς και την ύστερη εποχή του χαλκού.(6ος - 4ος π.Χ αι.) και τα οποία παραπέμπουν σε οικισμό με χαρακτηριστικά παραποτάμιας πόλης. Η παλιά του ονομασία είναι Χωλένιστα και έτσι αναφέρεται το 1564 και 1579 σε 2 οθωμανικά φορολογικά κατάστιχα τα οποία το χαρακτηρίζουν ως ελεύθερο με καθαρά χριστιανικό πληθυσμό. Στον Κώδικα της Ζάβορδας αναφέρονται κάτοικοι του χωριού ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή). Η εκκλησία του Αγίου Νικολάου έχει ανακηρυχθεί από το 1996 ως ιστορικό διατηρητέο μνημείο. Πρόκειται για μονόχωρο μεταβυζαντινό ναό του 16ου αιώνα, με τοιχογραφίες του 19ου αιώνα.

Ονομασία - Διοικητικά

Ως Χωλένιστα αναφέρεται επίσημα το 1918 στο ΦΕΚ 260Α - 31/12/1918 να προσαρτάται στην τότε κοινότητα Σαρακίνας που ανήκε στο νομό Κοζάνης. Μετονομάστηκε σε Δίπορον το 1927 με το ΦΕΚ 18Α - 01/02/1927. Το 1964 με το ΦΕΚ 185Α - 30/10/1964 αποσπάστηκε στο νομό Γρεβενών. Η ονομασία Δίπορο προέρχεται από τη λέξη "πόρος" = πέρασμα και σηματοδοτεί τα 2 περάσματα που υπήρχαν από την πλευρά του ποταμού Αλιάκμονα προς την περιοχή των Βεντζίων. Το χωριό σύμφωνα με το σχέδιο Καλλικράτης, μαζί με το Νεοχώρι και τη Σαρακήνα αποτελούν την τοπική κοινότητα Σαρακήνας που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 85 κατοίκους.

Σημείωση

Στη Λακωνία υπάρχει ο παλιός παραδοσιακός οικισμός Δίπορο Μάνης, κτισμένος αμφιθεατρικά στους πρόποδες του Άη Λιά (Οξουβουνί) που έχει καταργηθεί.
Ψευδοαρχιμήδης

Ψευδοαρχιμήδης είναι το όνομα που δίνεται σε ψευδοανώνυμους συγγραφείς που υπογράφουν με το όνομα Αρχιμήδης. Ο όρος Ψευδοαρχιμήδης αναφέρεται σε συγγραφείς που έγραψαν κατά την Ισλαμική Χρυσή εποχή, όπως ο Αλ-Τζαζαρί που έγραψε έργα για την κατασκευή κλεψύδρων. Σύμφωνα με τα μέχρι τώρα γνωστά δεδομένα, ο Αρχιμήδης δεν έχει γράψει παρόμοιο έργο.
Το μόνο σωζόμενο χειρόγραφο γραμμένο από ένα Ψευδοαρχιμήδη είναι μια αραβική πραγματεία που δεν περιλαμβάνεται μεταξύ των έργων του Αρχιμήδη. Ο Ντόναλντ Ράουτλετζ Χιλ θεωρεί ότι το αρχικό χειρόγραφο μπορεί να γράφτηκε στα ελληνικά, αλλά να έχει συμπληρωθεί σε μεγάλο βαθμό από μεταγενέστερους Άραβες συγγραφείς. Ο μελετητής Α. Γ. Ντράχμαν πιστεύει ότι το χειρόγραφο συμπληρώθηκε με αραβικές μεταφράσεις ελληνικών επιστημονικών συγγραμμάτων.
Ιωσήφ της Έσσης-Ντάρμστατ

Βιογραφία

Ο Ιωσήφ-Ιγνάτιος-Φίλιππος γεννήθηκε στις Βρυξέλλες και ήταν ο πρωτότοκος γιος του Φιλίππου στρατάρχη της Αυστρίας και της Μαρίας-Τερέζας των Κρόυ, κόρης του Φερδινάνδου-Φραγκίσκου-Ιωσήφ δούκα του Χαβρέ.
Ανατράφηκε στη Μάντουα για όσο διάστημα ο πατέρας του ήταν κυβερνήτης της πόλης. Χειροτονήθηκε ιερέας στο Άουγκσμπουργκ το 1729 και το 1740 ο Σύλλογος του καθεδρικού εκεί τον εξέλεξε πρίγκιπα-επίσκοπο του Άουγκσμπουργκ. Το επόμενο έτος ο πάπας Βενέδικτος ΙΔ΄ επικύρωσε τον διορισμό του και τον επόμενο μήνα χειροτονήθηκε ως επίσκοπος από τον βοηθό επίσκοπο της πόλης.
Το 1764 ο Σύλλογος του καθεδρικού της πόλης εξέλεξε τον Κλήμη-Βεντσέσλαο των Βέττιν-Σαξονίας ως βοηθό (διάδοχο) επίσκοπο. Την εκλογή επιβεβαίωσε ο πάπας Κλήμης ΙΓ΄ με τον όρο ότι όταν γίνει επίσκοπος, θα παραιτηθεί από τις επισκοπές Φράιζινκ και Ρέγκενσμπουργκ που κατείχε.
Το 1768 ο Ιγνάτιος απεβίωσε στο Πλομπιέρ-λε-Μπαιν και τον διαδέχθηκε ο Κλήμης-Βεντσέσλαος.
Οι Υπέροχοι Άμπερσον

Υπόθεση

Η άνοδος κι η πτώση της οικογένειας των Άμπερσον κατά τη διάρκεια της βιομηχανικής επανάστασης στις αρχές του προηγούμενου αιώνα σε μια μικρή πόλη της στο κέντρο των Η.Π.Α. Ενώ η τεχνολογική εξέλιξη μπαίνει για τα καλά στη ζωή των ανθρώπων η Ίζαμπελ Άμπερσον Μίναφερ (Ντολόρες Κοστέλο) ξανασυναντά τον μεγάλο της έρωτα Γιουτζίν Μόργκαν (Τζόζεφ Κότεν) έναν μεσήλικα χήρο, ο οποίος συμμετείχε στην εφεύρεση του αυτοκινήτου κι έχει εταιρία παραγωγής. Μετά το θάνατο του συζύγου της Ίζαμπελ οι δυο τους σκοπεύουν να παντρευτούν, αλλά ο κακομαθημένος γιος της Ίζαμπελ, Τζορτζ (Τιμ Χολτ), μαζί με τη γεροντοκόρη θεία του Φάνι (Άγκνες Μούρχεντ) καταφέρνουν να χωρίσουν το ζευγάρι. Αλλά κι οι δυο τους θα πληρώσουν πικρά τις πράξεις τους ενώ η βιομηχανική εξέλιξη φέρνει αλλαγές στη μικρή τους πόλη.

Πληροφορίες παραγωγής

Η ταινία είναι βασισμένη στο ομώνυμο και βραβευμένο με Πούλιτζερ, μυθιστόρημα του Μπουθ Τάρκινγκτον κι αποτελεί τη δεύτερη σκηνοθετική απόπειρα του Όρσον Γουέλς ένα χρόνο μετά την προβολή του αριστουργήματος του σκηνοθέτη Πολίτης Κέιν (Citizen Kane). Αρκετοί υποστηρίζουν ότι αυτή η ταινία είναι καλύτερη από τον Κέιν κι ίσως σήμερα να θεωρούνταν μεγαλύτερο αριστούργημα, αν η εταιρία παραγωγής R.K.O. δεν είχε επέμβει μετά την δοκιμαστική της προβολή, ζητώντας από τον μετέπειτα σκηνοθέτη Ρόμπερτ Γουάιζ την αφαίρεση μιας ώρας περίπου από το αρχικό έργο του σκηνοθέτη. Επίσης ζητήθηκε η αλλαγή του θλιβερού τέλους της ταινίας (στην εκδοχή του Γουέλς το τέλος ήταν όπως ακριβώς κι εκείνο του βιβλίου) με άλλο πιο χαρούμενο και χολιγουντιανό, κάποιες καινούργιες σκηνές σκηνοθετήθηκαν από τον Γουάιζ, καθώς ο Γουέλς βρισκόταν στη Νότια Αμερική όσο κατακρεουργούσαν το έργο του. Η ολοκληρωμένη εκδοχή του έργου του Γουέλς δε διασώζεται, καθώς τα αρνητικά καταστράφηκαν ένα χρόνο αργότερα. Ο Ρόμπερτ Γουάιζ υποστήριξε ότι το υλικό που αφαίρεσε δεν βελτίωνε την ταινία. Παρόλα αυτά η ταινία, στην σύντομη αυτή της μορφή, θεωρείται ακόμα ως μια από τις καλύτερες ταινίες που γυρίστηκαν ποτέ από εταιρία παραγωγής του Χόλιγουντ.